b'\n_START_ARTICLE_\nJure Beseni\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1971 na ljubljanski Fakulteti za gradbeni\xc5\xa1tvo in geodezijo se je strokovno izpopolnjeval na Nizozemskem in 1977 doktoriral v Ljubljani. Na Fakulteti za gradbeni\xc5\xa1tvo in geodezijo v Ljubljani je za\xc4\x8del leta 1977 pou\xc4\x8devati fotogrametrijo ter bil 1984 izvoljen za izrednega profesorja. V letih 1977-1983 je kot direktor in\xc5\xa1tituta vodil na Geodetskem zavodu Socialisti\xc4\x8dne republike Slovenije raziskovalno delo. Kot strokovnjak za fotogrametrijo se je uveljavil s \xc5\xa1tevilnimi raziskavami in referati tako doma kot v Evropi ter Ju\xc5\xbeni in Severni Ameriki. Organiziral je delo v tujini, omogo\xc4\x8dil mednarodno povezovanje in prenos tehnologij. Njegova metodologija je omogo\xc4\x8dila uveljavljanje novih metod kontrole in vodenja procesov tako v te\xc5\xbeki industriji kot ladjedelni\xc5\xa1tvu. Objavil je ve\xc4\x8d strokovnih in znantvenih \xc4\x8dlankov ter u\xc4\x8dbenikov.'